મુંબઇ– વધી રહેલી નાણાકીય તરલતા હવે મ્યૂચ્યુઅલ કંપનીઓને મૂંઝવણમાં મૂકી રહી છે. આ કારણે સારું રીટર્ન આપતી યોજનાઓમાં રોકાણ કરવા માટે લિમિટ નક્કી કરાઇ રહી છે. 11 ડીસેમ્બરથી એલએન્ડટી ઇમર્જિંગ દ્વારા બિઝનેસ ફંડમાં રોકાણ કરવા પર મર્યાદાઓ અમલમાં મૂકાઇ છે. જેથી હવે લોકો એક જ સમયે મોટું રોકાણ કરી શકશે નહીં. 4 ડિસેમ્બરના રોજ આઇડીએફસી ફોકસ ઇક્વિટી ફંડમાં પણ આવી કેટલીક મર્યાદા લાગુ કરવામાં આવી છે. આ ભંડોળ રોકાણકારોને સારું વળતર આપે છે, પરંતુ મર્યાદિત રોકાણના વિકલ્પોને લીધે, આ ફંડ્સના મેનેજરો મોટું રોકાણ કરવામાં ખચકાઇ રહ્યાં છે.